சமூக நிதி மற்றும் அதிகாரமளித்தல் அமைச்சகம்
திரு.தாவர்சந்த் கெலாட் தலைமையில் 1955-ம் ஆண்டின் சிவில் உரிமைகள் பாதுகாப்பு சட்டம், 1989-ம் ஆண்டின் எஸ்சி& எஸ்டி வன்கொடுமை தடுப்பு சட்டத்தை ஆய்வு செய்யும் குழுவின் 24-வது கூட்டம்
ஆந்திரா, பீகார், குஜராத், கர்நாடகா, மத்தியப் பிரதேசம், மகாராஷ்ட்ரா, ஒடிசா, ராஜஸ்தான், தமிழ்நாடு, தெலங்கானா, உத்தரப்பிரதேச மாநிலங்களில், 1955-ம் ஆண்டின் சிவில் உரிமைகள் பாதுகாப்பு சட்டம், தாழ்த்தப்பட்டோர் மற்றும் பழங்குடியினர் மீதான வன்கொடுமை தடுப்பு சட்டம் 1989 ஆகியவற்றின் செயல்பாடு குறித்து ஆய்வு செய்வதற்கான குழுவின் 24-வது கூட்டத்திற்கு மத்திய சமூகநீதி மற்றும் அதிகாரமளித்தல் துறை அமைச்சர் திரு. தாவர்சந்த் கெலாட் கடந்த 30-ம் தேதி தலைமை வகித்தார். பழங்குடியினர் விவகாரத்துறை அமைச்சர் திரு.ஜூவல் ஓரம், சமூகநீதி மற்றும் அதிகாரமளித்தல் துறை இணையமைச்சர் திரு. ராம்தாஸ் அத்வாலே, மாநிலங்களின் சமூநீதி மற்றும் அதிகாரமளித்தல் துறை அமைச்சர்கள், முதன்மை செயலர்கள் இந்தக் கூட்டத்தில் கலந்து கொண்டனர். சமூகநீதி மற்றும் அதிகாரமளித்தல் அமைச்சக செயலர் திருமதி.லதா கிருஷ்ண ராவ், பழங்குடியின அமைச்சக செயலர் திருமதி.லீனா நாயர், சமூகநீதி மற்றும் அதிகாரமளித்தல் அமைச்சக மூத்த அதிகாரிகளும் கூட்டத்தில் கலந்து கொண்டனர்.
கூட்டத்தில் பேசிய திரு. தாவர்சந்த் கெலாட் ,பல மாநிலங்களில் தாழ்த்தப்பட்டோர் மற்றும் பழங்குடியினருக்கு எதிராக நடக்கும் வன்கொடுமைகள் அதிகரித்து வருவது பற்றி கவலை தெரிவித்தார். அவற்றை தீவிரமாக கட்டுப்படுத்தும் நடவடிக்கைகளை மாநில அரசுகள் எடுக்க வேண்டும் என்று அவர் கேட்டுக்கொண்டார். இதற்காக பிரத்யேகமாக சிறப்பு நீதிமன்றங்களை அமைப்பது, சிறப்பு அரசு வழக்கறிஞர்களை நியமிப்பது ஆகியவற்றை முன்னுரிமை அடிப்படையில் அனைத்து மாநில அரசுகளும் மேற்கொள்ள வேண்டும் என்று அவர் அறிவுறுத்தினார். வன்கொடுமை தடுப்பு சட்டம் எவ்வாறு செயல்படுத்தப்படுகிறது என்று ஆய்வு செய்யவும், கண்காணிக்கவும் மாவட்ட அளவில் குழுக்களை அமைத்து மாநில அரசுகள் ஆய்வுக் கூட்டங்களை நடத்த வேண்டும் என்று அவர் வலியுறுத்தினார். பாதிக்கப்பட்டவர்களுக்கு உரிய நிவாரணம் வழங்குவது மற்றும் இதர விஷயங்கள் பற்றி இந்தக் குழுக்கள் ஆய்வு மேற்கொள்வது அவசியம் என்று அமைச்சர் அறிவுறுத்தினார். வன்கொடுமை புகார்கள் பற்றி உரிய குறிப்பிட்ட காலத்துக்குள் புலன் விசாரணை நடத்தி முடித்து ,குற்றப் பத்திரிகை தாக்கல் செய்யப்பட வேண்டும் என்று அவர் அறிவுரை வழங்கினார்.
ஆந்திரா, பீகார், குஜராத், கர்நாடகா, மத்தியப் பிரதேசம், மகாராஷ்ட்ரா, ஒடிசா, ராஜஸ்தான், தமிழ்நாடு, தெலங்கானா, உத்தரப்பிரதேச மாநிலங்களில், வன்கொடுமை தடுப்பு சட்டம், சிவில் உரிமைகள் பாதுகாப்பு சட்டம் செயலாக்கம் தொடர்பான நிலவரத்தை இன்றைய கூட்டம் ஆய்வு செய்தது. வன்கொடுமை தடுப்பு சட்டத்தின் 23-வது பிரிவு உப பிரிவு 1- அளித்துள்ள அதிகாரத்தின்படி மத்திய அரசு, தாழ்த்தப்பட்டோர் மற்றும் பழங்குடியினருக்கு எதிரான வன்கொடுமை தடுப்பு விதிமுறைகள் 1995-ல் 2016-ம் ஆண்டு திருத்தம் கொண்டு வந்தது. அது தாழ்த்தப்பட்டோர் மற்றும் பழங்குடியினருக்கு எதிரான வன்கொடுமை தடுப்பு விதிமுறைகள் 2016 என 2016-ம் ஆண்டு ஏப்ரல் 14-ம் தேதி அறிவிக்கை வெளியிடப்பட்டது.
இந்திய அரசியல் சாசனத்தின் 17-வது பிரிவு தீண்டாமைக் கொடுமைக்கு முற்றுப்புள்ளி வைக்க வலியுறுத்துகிறது. எந்த விதத்திலும் அதனைக் கடைப்பிடிக்கும் வழக்கத்துக்கு தடை விதித்துள்ளதுடன், தீண்டாமையின் விளைவாக உடல் குறைபாடு ஏற்பட்டால், அதனை ஏற்படுத்தியவர்கள் தண்டனைக்குரிய குற்றத்தை இழைத்ததாக கருதப்படுவார்கள். தாழ்த்தப்பட்டோர் மற்றும் பழங்குடியின வகுப்பை சேர்ந்தவர்களுக்கு எதிரான வன்கொடுமைகளைத் தடுக்கும் வகையில், நாடாளுமன்றத்தில் வன்கொடுமை தடுப்பு சட்டம் 1989 –ம் ஆண்டு நிறைவேற்றப்பட்டது. அரசியல் சாசனத்தின் 17-வது பிரிவின் வரம்புக்குள் வரும் இந்தச் சட்டம், வன்கொடுமை தொடர்பான வழக்குகளை விசாரிக்க சிறப்பு நீதிமன்றங்கள் அமைக்கவும், வன்கொடுமைகளால் பாதிக்கப்பட்டவர்களுக்கு நிவாரணம் மற்றும் மறுவாழ்வு நடவடிக்கைகளை மேற்கொள்ளவும் வகை செய்கிறது. வன்கொடுமை தடுப்பு சட்டம், ஜம்மு காஷ்மீர் மாநிலத்தை தவிர்த்து நாடு முழுவதும் அனைத்து மாநிலங்களிலும் அமல் படுத்தப்படுகிறது. இதனை செயல்படுத்தும் பொறுப்பு மாநில அரசுகளிடம் உள்ளது.
தாழ்த்தப்பட்ட மற்றும் பழங்குடியின வகுப்பினருக்கு நீதி கிடைக்கும் வகையிலும், குற்றவாளிகளுக்கு கடும் தண்டனை அளிக்கும் விதத்திலும் தாழ்த்தப்பட்டோர் மற்றும் பழங்குடியினருக்கு எதிரான சட்டத்தில் 2015-ம் ஆண்டு திருத்தப்பட்டு, 26.01.2016 முதல் திருத்தச் சட்டம் நடைமுறைக்கு வந்தது. அந்த திருத்த சட்டத்தின் முக்கிய அம்சங்கள் வருமாறு.
- தலைமுடி மற்றும் மீசையை மழித்தல் அல்லது தாழ்த்தப்பட்டோர் மற்றும் பழங்குடியினரை இழிவு படுத்தும் நடவடிக்கைகளில் ஈடுபடுவது, செருப்பு மாலை அணிவிப்பது, பாசன வசதி அளிக்கும் இடங்கள் மற்றும் வன உரிமைகளை மறுப்பது, மனித உடல் மற்றும் இறந்த கால்நடைகளைச் சுமக்க வைப்பது, புதைகுழிகளை தோண்டச் சொல்வது, மனிதக் கழிவுகளை எடுக்க வைப்பது, இந்தப்பிரிவைச் சேர்ந்த பெண்களை தேவதாசிகள் என்று முத்திரை குத்துவது, சாதி பெயரைச் சொல்லி திட்டுவது, மாந்திரீகத்தின் பெயரால் வன்கொடுமைகளில் ஈடுபடுவது, சமுதாய மற்றும் பொருளாதார தடைகளை விதிப்பது,எஸ்சி மற்றும் எஸ்டி வேட்பாளர்கள் தேர்தல்களில் போட்டியிட விடாமல் தடுப்பது, ஆடைகளைக் களைந்து இந்தப்பிரிவு பெண்களை அவமானப்படுத்துவது, வீட்டைவிட்டோ அல்லது ஊரைவிட்டோ இவர்களை விரட்ட முனைவது, அவர்களின் புனிதச் சின்னங்களை வார்த்தையாலோ, செயலாலோ அவமதிப்பது, பெண்களுக்கு பாலியல் ரீதியிலான துன்புறுத்தல்களை அளிப்பது ஆகிய பல்வேறு புதிய குற்றங்கள் பட்டியலில் சேர்க்கப்பட்டுள்ளன.
- தாக்குதல் மற்றும் கடுமையான காயங்களை ஏற்படுத்துதல், மிரட்டல், ஆட்கடத்தல் உள்ளிட்ட 10 ஆண்டுகளுக்கும் குறைவான தண்டனை விதிக்கப்படக்கூடிய குற்றங்களும், முந்தைய குற்றங்களுடன் இந்த வன்கொடுமை சட்டத்தில் சேர்க்கப்பட்டுள்ளன.
- வன்கொடுமை தடுப்பு சட்டத்தின் கீழ் வரும் குற்றங்கள் தொடர்பான வழக்குகளை விரைவாக விசாரிக்க பிரத்யேகமாக சிறப்பு நீதிமன்றங்கள் அமைக்கப்படுவதுடன், சிறப்பு வழக்கறிஞர்களும் நியமிக்கப்படுகின்றனர். இந்த வழக்குகளில் குற்றப்பத்திரிகை தாக்கல் செய்யப்பட்ட தேதியில் இருந்து இரண்டு மாதங்களுக்குள் வழக்குகளை கூடிய விரைவில் விசாரித்து முடிக்கும் வகையில் சிறப்பு நீதிமன்றங்களுக்கு அதிகாரமும் வழங்கப்படுகிறது.
- பாதிக்கப்பட்டவர்கள் மற்றும் சாட்சிகள் குறித்த கூடுதல் பிரிவு
வன்கொடுமை தடுப்பு சட்டத்தின் பிரிவு 23 உட்பிரிவு 1 அளித்துள்ள அதிகாரத்தின் அடிப்படையில், மத்திய அரசால் பிறப்பிக்கப்பட்டுள்ள தாழ்த்தப்பட்டோர் மற்றும் பழங்குடியினர் வன்கொடுமை தடுப்பு விதிமுறைகள் 1995-லும் திருத்தங்கள் செய்யப்பட்டுள்ளன. 2015-ல் செய்யப்பட்ட அந்தத் திருத்தங்கள் ,2016-ம் ஆண்டு ஏப்ரல் 14-ம் தேதி அறிவிக்கையாக வெளியிடப்பட்டது. அதன் முக்கிய அம்சங்கள் வருமாறு.
அ) வன்கொடுமைகளால் பாதிக்கப்பட்டவர்கள் மற்றும் அவர்களைச் சார்ந்தவர்களுக்கு அனுமதிக்கப்பட்ட அளவில் நிவாரணத்தொகை வழங்குவதற்கு உரிய வன்கொடுமை குற்றங்களின் எண்ணிக்கை 22 –ல் இருந்து 47 ஆக அதிகரிக்கப்பட்டுள்ளன.
ஆ) தாழ்த்தப்பட்ட மற்றும் பழங்குடியினத்தை சேர்ந்த பெண்களுக்கு எதிரான கடுமையான குற்றங்களுக்கு, அது தொடர்பான வழக்கு முடிவில், தண்டனை வழங்கப்படவில்லை என்றாலும், நிவாரணத்தொகை வழங்க விதிமுறையில் வழி செய்யப்பட்டுள்ளது.
இ) குற்றங்களால் பாதிக்கப்பட்ட எஸ்சி, எஸ்டி பெண்கள் , நிவாரணத்தொகை பெறுவதற்கு வசதியாக மருத்துவ பரிசோதனை நடத்தப்பட வேண்டும்.
ஈ) குற்றங்களின் தன்மையைப் பொறுத்து , நிவாரணத் தொகை ரூ.85,000 முதல் ரூ.8,25,000 வரை உயர்த்தப்பட்டுள்ளது. இந்தத் தொகை பாதிக்கப்பட்டவர்கள் மற்றும் அவர்களைச் சார்ந்தவர்களுக்கு 7 நாட்களுக்குள் வழங்கப்பட வேண்டும்.
உ) பாலியல் பலாத்காரம், குழு பலாத்காரம் போன்ற குற்றங்களுக்கு முறையே ரூ.5 லட்சம் மற்றும் ரூ.8,25 லட்சம் நிவாரணம் வழங்க தனி ஷரத்து ஏற்படுத்தப்பட்டுள்ளது.
ஊ) திராவக வீச்சுக்கு ஆளானவர்களுக்கு ஏற்பட்டுள்ள தீக்காயங்களைப் பொறுத்து ரூ.8,25,000 முதல் ரூ.85, 000 வரை நிவாரணத் தொகை வழங்க முதன்முதலாக தனி ஷரத்துகள் ஏற்படுத்தப்பட்டுள்ளன.
எ) உரிய காலத்திற்குள் விசாரணை தொடங்கும் வகையில், 60 நாட்களுக்குள் வழக்கின் புலன் விசாரணை முடிந்து, நீதிமன்றத்தில் குற்றப்பத்திரிகையை தாக்கல் செய்துவிட வேண்டும்.
1955-ம் ஆண்டின் சிவில் உரிமைகள் பாதுகாப்பு சட்டம், தாழ்த்தப்பட்டோர் மற்றும் பழங்குடியினர் மீதான வன்கொடுமை தடுப்பு சட்டம் 1989 ஆகிய நாடாளுமன்ற சட்டங்களின் அடிப்படையில், வன்கொடுமை குற்றங்களை தடுக்கவும், சட்டங்களை சிறப்பாக செயல்படுத்தும் வழிமுறைகளை வகுக்கவும் மத்திய சமூகநீதி மற்றும் அதிகாரமளித்தல் துறை அமைச்சரின் தலைமையில் நடந்த கூட்டத்தில் ஆராயப்பட்டது. நாடாளுமன்றக் குழுவின் பரிந்துரைப்படி 2006-ம் ஆண்டு இந்தக்குழு அமைக்கப்பட்டது. இதில், உள்துறை, பழங்குடியினர் நலத்துறை, சட்டம் மற்றும் நீதித்துறை அமைச்சகங்கள், தாழ்த்தப்படோருக்கான தேசிய ஆணையம், பழங்குடியினருக்கான தேசிய ஆணையம் ஆகியவற்றின் உறுப்பினர்கள், அலுவல்சாரா மூன்று உறுப்பினர்கள் ஆகியோர் இடம்பெற்றுள்ளனர்.
எஸ்சி, எஸ்டி உறுப்பினர்களுக்கு எதிரான வன்கொடுமைகள் மற்றும் தீண்டாமை குற்றங்களை தடுக்கும் வழிவகைகளை வகுக்கவும், சிவில் உரிமை பாதுகாப்பு சட்டம், வன்கொடுமை தடுப்பு சட்டம் ஆகியவற்றை சிறப்பாக செயல்படுத்தவும் அமைக்கப்பட்டுள்ள குழுவில் இடம் பெற்றுள்ள உறுப்பினர்கள் வருமாறு.
|
|
1
|
|
சமூகநீதி, அதிகரமளித்தல் துறை அமைச்சர்
|
|
தலைவர்
|
|
2
|
|
பழங்குடியினர் விவகாரத்துறை அமைச்சர்
|
|
இணை தலைவர்
|
|
3
|
|
சமூகநீதி, அதிகரமளித்தல் துறை இணை அமைச்சர்
|
|
சிறப்பு அழைப்பாளர்
|
|
4
|
|
பழங்குடியினர் விவகாரத்துறை இணை அமைச்சர்
|
|
சிறப்பு அழைப்பாளர்
|
|
5
|
|
செயலர், சமூகநீதி, அதிகரமளித்தல் அமைச்சகம்
|
|
உறுப்பினர்
|
|
6
|
|
செயலர், உள்துறை அமைச்சகம்
|
|
உறுப்பினர்
|
|
7
|
|
செயலர், நீதித்துறை, சட்டம் மற்றும் நீதி அமைச்சகம்
|
|
உறுப்பினர்
|
|
8
|
|
செயலர், பழங்குடியினர் விவகார அமைச்சகம்
|
|
உறுப்பினர்
|
|
9
|
|
செயலர், தாழ்த்தப்பட்டோருக்கான தேசிய ஆணையம்
|
|
உறுப்பினர்
|
|
10
|
|
செயலர், பழங்குடியினருக்கான தேசிய ஆணையம்
|
|
உறுப்பினர்
|
|
11
|
|
இணை செயலர், உள்துறை அமைச்சகம் 
|
|
உறுப்பினர்
|
|
12
|
|
இரண்டு அலுவல் சாரா எஸ்சி பிரிவு பிரதிநிதிகள்
|
|
உறுப்பினர்
|
|
13
|
|
ஒரு அலுவல் சாரா எஸ்டி பிரிவு பிரதிநிதி
|
|
உறுப்பினர்
|
|
14
|
|
இணை செயலர் , சமூகநீதி,அதிகாரமளித்தல் அமைச்சகம்
|
|
உறுப்பினர்- செயலர்
(Visitor Counter : 1094